open-index/open-wikipedia-markdown huggingface dataset:
Comfort food

[náhľad|[Slepačí vývar, klasické *comfort food*, ktoré sa nachádza v rôznych kultúrach]]
**Comfort food** (doslovne *komfortné* alebo *pohodlné jedlo*) je jedlo, ktoré niekomu poskytuje nostalgickú alebo sentimentálnu hodnotu a môže sa vyznačovať vysokou kalorickou hodnotou spojenou s detstvom alebo domácou kuchyňou. Nostalgia môže byť špecifická pre jednotlivca alebo sa môže vzťahovať na konkrétnu kultúru.

Termín *comfort food* možno vysledovať minimálne do roku 1615, kde na začiatku druhej časti diela *[[Don Quijote]]*, na začiatku prvej kapitoly, Quijotova neter a jej sestra (guvernantka, gazdiná?, „ama“) hovoria, aby ho rozmaznávali tým, že „mu dajú jesť veci, ktoré sú upokojujúce a vhodné pre srdce a mozog...“ Iní si to všimli až v roku 1966, keď bolo použité v príbehu periodika *[[Palm Beach Post]]*: „Dospelí, keď sú pod silným emocionálnym stresom, sa obracajú na to, čo by sa dalo nazvať ‚komfortným jedlom‘ – jedlo spojené s bezpečnosťou detstva, ako je matkino poached egg alebo slávna kuracia polievka.“ Podľa výskumu April Whiteovej v JSTOR to mohla byť Liza Minnelliová, kto prvýkrát použil tento výraz v jeho modernom význame v rozhovore, keď priznala, že túži po hamburgeri.

Keď sa tento výraz objavil prvýkrát, noviny ho používali v úvodzovkách. V sedemdesiatych rokoch minulého storočia boli najobľúbenejším pohodlným jedlom v Spojených štátoch rôzne zemiakové jedlá a slepačí vývar, ale aj v tom čase sa definícia líšila od človeka k človeku. Počas nasledujúcich desaťročí sa povaha *comfort foodu* v USA zmenila, presunula sa od slaných jedál k sladkým, pričom sa začali rozširovať kuchárske knihy s tematikou *comfort foodu* a reštaurácie začali ponúkať položky takto označené, keď sa tento výraz pôvodne používal pre potraviny konzumované, keď je človek „sám doma“. Celosvetové stravovacie trendy, ktoré sa objavili v 90. rokoch 20. storočia, ako nízkotučná alebo nízkosacharidová diéta nedokázali ukončiť túžbu po *comfort food*. Podľa Whiteovej, pandémia ochorenia COVID-19, ktorá zasiahla svet v roku 2020, ešte viac posilnila potrebu ľudí po *comfort foode*, ktoré vyvoláva nostalgiu a pocit spolupatričnosti.

## Referencie

## Iné projekty

## Zdroj

Kategória:Jedlá
Kategória:Poruchy príjmu potravy
Hittorfova metóda

**Hittorfova metóda** merania prevodových čísel katiónu t_+ a aniónu t_- , resp. merania individuálnych pohyblivostí katiónu u_+ a aniónu u_-je založená na meraní elektrického náboja prejdeného elektrolyzérom a meraní zmien látkových množstiev elektrolytov v katódoveom priestore (katolyte) a anódovom priestore (anolyte).

Túto metódu sformuloval nemecký fyzik Johann Wilhelm Hittorf v roku 1853.

Predpokladajme, že elektrický prúd \vec{I}  prechádzajúci elektrolyzérom je spojený len s migráciou iónov:

\vec{I} = \vec{j} . S = -S . \kappa.\nabla\varphi

kde \vec{j}  je prúdová hustota, S  je plocha, \kappa je špecifická vodivosť, \nabla\varphi je gradient elektrického potenciálu.

Potom pre látkový tok i-tej častice \vec{J (i)}  môžeme písať:

\vec{J (i)} = -z_iF u_ic_i \nabla\varphi

s využitím prevodového čísla t_i i-tej častice:

\vec{J (i)} = -\frac{t_i}{z_iF} \kappa\nabla\varphi

s využitím prúdovej hustoty \vec{j} :

\vec{J (i)} = -\frac{t_i}{z_iF} \vec{j_i}

vynásobením látkového toku \vec{J (i)}  plochou S :

\vec{J (i)}. S = -S\frac{t_i}{z_iF} \vec{j_i}

a integráciou podľa času sa získa vzťah, ktorý hovorí, že úpčet molov i-teho iónu n_i, ktoré prešli za čas t ľubovoľnou rovinou kolmou na vektor prúdu \vec{I} , je priamo úmerný prejdenému elektrickému náboju Q :

n_i = \frac{t_i . Q}{z_i . F}   

## Zmena počtu molov katiónov v katolyte
Zmena počtu molov katiónov v katolyte \Delta n_{+,K}  je daná rozdielom počtu molov katiónov prechádzajúcich do katolytu cez prepážku (ktorá je medzi katolytom a anolytom) a počtu molov katiónov vyredukovaných na katóde:

\Delta n_{+,K} =\nu_+ \Delta n_K = \Bigl(\frac{t_+ Q}{z_+ F}\Bigr)-\left ( \frac{Q}{z_+F} \right ) = \frac{Q(t_+ -1)}{z_+F} = \frac{Qt_-}{z_+F} 

Menšenec (prvá zátvorka rozdielu) je daný vyššie uvedeným vzťahom, menšiteľ (druhá zátvorka rozdielu) je daný prvým Faradayovým zákonom.

\Delta n_K 

  je zmena počtu molov katolytu B_{\nu_+}A_{\nu_-}
 

## Zmena počtu molov aniónov v anolyte
Zmena počtu molov aniónov v anolyte \Delta n_{-,A} je daná rozdielom počtu molov aniónov prechádzajúcich do anolytu cez prepážku (ktorá je medzi katolytom a anolytom) a počtu molov aniónov oxidovaných na anóde:

\Delta n_{-,A} =\nu_- \Delta n_A = -\Bigl(\frac{t_- Q}{z_- F}\Bigr)+\left ( \frac{Q}{z_-F} \right ) = \frac{Q(t_- -1)}{z_-F} = \frac{Qt_+}{z_-F} 

Menšenec (prvá zátvorka rozdielu) je daný vyššie uvedeným vzťahom, menšiteľ (druhá zátvorka rozdielu) je daný prvým Faradayovým zákonom.

\Delta n_A

  je zmena počtu molov anolytu B_{\nu_+}A_{\nu_-}
 

## Referencie

Kategória:Elektrochémia
Kategória:Eponymické termíny v chémii
Anolyt

::*Nemýliť s pojmom: [[Analyt]]*

**Anolyt** je roztok elektrolytu v okolí anódy elektrolyzéra alebo galvanického článku, je to vodič druhej triedy elektródy, ktorá tvorí anódu, čiže je to roztok v anódovom priestore.

## Pozri aj
* vodič druhej triedy
* elektrolyt
* anóda
* galvanický článok
* elektrolyzér

## Referencie

Kategória:Elektrochémia
Jakub Gurecký

**Jakub Gurecký** (* 8. október 2005, Zlín, Česko – † 7. február 2022, Martin) bol český motocyklový pretekár, považovaný za jeden z popredných talentov európskeho motošportu. Zahynul počas tréningu v hale, keď havaroval do nosnej konštrukcie.

## Životopis
Narodil sa v Zlíne a s jazdením na motocykloch začal v štyroch rokoch. Pôsobil v pretekárskom klube z Brna. Prvé preteky absolvoval v roku 2015 a okamžite začal zbierať úspechy, stal sa majstrom ČR v minicrosse, bol dvojnásobným víťazom majstrovstiev Nemecka, či vicemajstrom Európy. Zúčastnil sa tiež juniorských majstrovstiev sveta a v roku 2022 sa kvalifikoval sa na prestížne podujatie Red Bull Rookies Cup, ktorého sa už ale nestihol zúčastniť.

Ku juniorskému šampionátu sa okrem iného pripravoval aj v Martine. Počas halového tréningu narazil do pevnej konštrukcie a následkom zranení podľahol.

## Referencie

Kategória:Českí motocyklisti
Kategória:Úmrtia pri športe
Kategória:Osobnosti zo Zlína
Turistická značkovaná trasa číslo 0703

**Turistická značkovaná trasa číslo 0703** je červená trasa v Malých Karpatoch, ktorá spája Pezinok a Modru. Dĺžka trasy je 21,4 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Externé odkazy
* Trasa na turistickej mape


0703
0703
Solárium

náhľad|Solárium

**Solárium** je technické zariadenie pre ožarovanie ľudského tela UV žiarením (umelým „horským slnkom“). Obvykle sa používa z kozmetických dôvodov na navodenie tmavého sfarbenia kože podobného ako pri opaľovaní na slnku. Podľa WHO zodpovedá asi 20 minút v soláriu zhruba jednému dňu strávenému na pláži.

## Zdravotné riziká
Svetová zdravotnícka organizácia uvádza, že solária sú zodpovedné každoročne za vznik 10 tisíc zhubných melanómov u obyvateľov Európy, Austrálie a USA. A pripisuje im aj 430 tisíc ochorení inými typmi nádorov kože.

Solária predstavujú nebezpečenstvo najmä pre ľudí mladších ako 30 rokov, medzi ktorými majú užívatelia solárií o 75 percent väčšie riziko vzniku rakoviny kože ako tí, ktorí sa soláriám vyhýbajú. Pokiaľ začnú ľudia používať solária pred 25. rokom veku, zvyšuje sa ich riziko vzniku spinaliómu o viac ako 100 % a riziko vzniku bazaliómu o 40 %.

Podľa Naděždy Vojáčkovej z kožnej kliniky Na Bulovce by sa soláriám mali vyhýbať všetky deti a mladí ľudia do 18 rokov, ďalej ľudia so zníženou imunitou, so svetlou pleťou a vlasmi (fototypy 1 a 2) alebo s veľkým počtom materských znamienok. Veľmi opatrní by mali byť ľudia, ktorých rodinní príslušníci mali alebo majú kožný nádor. Uviedla tiež, že solárium totiž vyžaruje iné spektrum UV žiarenia ako slnko, čo môže oslabiť imunitu kožných buniek a spôsobiť kožný melanóm.

## Pozri aj
* Kolagenové solárium
* Tanorexia

## Externé odkazy
* WHO - Artificial tanning sunbeds: risk and guidance 
* "Doctors' call to regulate sunbeds", BBC, 1, září 2006 
* The Case Against Indoor Tanning 
* Solária škodí zdraví. A jmenovitě tato, varuje ČOI, aktualne.cz, 3. března 2009 

## Zdroj

Kategória:Karcinogény
Kategória:Zdravie
Kategória:Kozmetika
Kategória:Služby
FCF

**FCF** môže byť skratka pre:

* Les Films Christian Fechner (francúzska filmová spoločnosť)
* False Creek Ferries (prevádzkovateľ trajektovej dopravy vo Vancouvri)
* Federación Colombiana de Fútbol (riadiaci orgán futbalovej asociácie v Kolumbii)
Les Films Christian Fechner

**Les Films Christian Fechner** (**FCF**) bola francúzska filmová produkčná spoločnosť vytvorená Christianom Fechnerom v roku 1972.

## História
Po úspechu komédie *Bažanti* (1971) sa Fechner rozhodol produkovať ďalší film so skupinou Les Charlots, a to *Blázni zo štadiónu* (1972). Pre svoj prvý produkčný film *Blázni zo štadiónu* založil začiatkom roku 1972 vlastnú produkčnú spoločnosť s názvom Les Films Christian Fechner. Od založenia spoločnosti Fechner spolupracoval s Bernardom Artiguesom a Henrim Brichettim. Za tridsať rokov spoločnosť vyprodukovala viac ako päťdesiat úspešných celovečerných filmov. Posledným filmom z produkcie FCF bol *L'Auberge rouge* z roku 2007. Po smrti Fechnera v novembri 2008 prišla spoločnosť o majiteľa. Dňa 2. februára 2013 bola spoločnosť uvedená do nútenej likvidácie.

## Filmografia

## Referencie

## Externé odkazy
* Oficiálny web
* Unifrance

## Zdroj

Kategória:Filmové produkčné podniky vo Francúzsku
Kategória:Podniky založené v 1972
Kategória:Podniky zaniknuté v 2015
Eva Mosnáková

**Eva Mosnáková** (* 1929, Brno – † 29. november 2024) bola slovenská preživšia holokaustu a aktivistka za ľudské práva a proti extrémizmu.

## Životopis
Narodila sa v roku 1929 v Brne. Jej otec, Andrej Fuchs, bol židovského pôvodu. Matka Otília bola kresťanka. Rodina sa neskôr presťahovala do Handlovej kde navštevovala nemeckú školu. Od roku 1940 žili v Močenku. Jej otec ako zverolekár získal výnimku a tak sa vyhli transportu. Neskôr prestala platiť výnimka aj pre neho a rodina bola v ohrození. „Niekoľko mesiacov sa ukrývali (na farme pri Močenku) u sudetského Nemca Henricha Konráda a jeho manželky Terky Mosnákovej, pričom im pomáhal aj Terkin brat Vladimír, ktorého si Eva neskôr vzala.“ Mali dvoch synov. Manžela Vladimíra za pomoc partizánom zatklo Gestapo a bol väznený v tábore Mauthausen. Vyštudovala ekonómiu na Vysokej škole ekonomickej a pracovala v rezorte poľnohospodárstva. V rokoch 1954 až 1955 bol jej manžel po vykonštruovanom procese odsúdený a pracoval v uránových baniach v Jáchymove.

„V auguste 1968 ako členka odboru Matice slovenskej na ministerstve poľnohospodárstva s kolegami podpísala protestnú petíciu proti vstupu okupačných vojsk do Československa“. Nasledovali problémy v práci.

V deväťdesiatych rokoch prvýkrát vyrozprávala svoj príbeh potom čo bol jej manžel oslovený nadáciou Stevena Spielberga ale odporučil svoju manželku. Manžel jej zomrel v roku 1998: „Bol to jediný muž v mojom živote a okrem toho aj záchranca našej rodiny. Preto to puto medzi nami dvomi bolo silné. Po jeho odchode som sa cítila veľmi osirelá. Synovia už mali svoje rodiny, ostala som teda úplne sama v byte. Po prvý raz v živote. Pomohol mi vtedy môj syn Fedor, ktorý mi povedal, aby som svoju osamotenosť premenila na samostatnosť. Toho sa držím a zistila som, že keď chcem dobre fungovať, musím pomáhať iným.“

Po Slovensku chodila so sériou debát *Zabudnuté Slovensko*. V apríli 2019 pred Najvyšším súdom protestovala za zrušenie Ľudovej strany Naše Slovensko. Počas pandémie COVIDu ľuďom vysvetľovala dôležitosť očkovania.

Eva Mosnáková zomrela 29. novembra 2024. V deň jej úmrtia ju STVR pripomenula vysielaním dokumentu zo série *Osudy*.

## Ocenenia
* Rad Ľudovíta Štúra II. triedy „za mimoriadne zásluhy o demokraciu a ochranu ľudských práv a slobôd“.

## Referencie

## Externé odkazy
* Svedectvo na portáli ''Paměť národa''
* Blog Evy Mosnákovej

Kategória:Osobnosti z Brna
Kategória:Držitelia Radu Ľudovíta Štúra II. triedy
Kategória:Preživší holokaust
Kategória:Slovenskí aktivisti
Kategória:Absolventi Ekonomickej univerzity v Bratislave
Kozinský potok (prítok Zázrivky)

**Kozinský potok** je vodný tok vo východnej časti Kysuckej vrchoviny na území okresu Dolný Kubín. Je to ľavostranný prítok Zázrivky s dĺžkou približne 6 km a je tokom V. rádu. Preteká územím ochranného pásma Národného parku Malá Fatra.

## Priebeh toku
Potok pramení na západnom okraji Oravskej Magury, v geomorfologickom podcelku Kubínska hoľa, na západnom úbočí Vasiľovskej hole (), v nadmorskej výške približne 

Od prameňa tečie takmer výhradne západným smerom, pričom ešte v pramennej oblasti opúšťa Oravskú Maguru a pokračuje územím Kysuckej vrchoviny a podcelku Kysucké bradlá. Na hornom toku priberá viaceré prítoky zo svahov Vasiľovskej hole a Minčola (), o niečo neskôr aj významný ľavostranný prítok spod Minčola (). Pokračuje úzkym údolím, zovretým hrebeňmi vrchov Kozinec () na severe a Pavlásková skalka () na juhu a vteká do osady Kozinská, ktorá je miestnou časťou Zázrivej. Prechádza do geomorfologickej časti Zázrivská brázda, priberá niekoľko krátkych prítokov a pokračuje do osady Košariská, kde v nadmorskej výške cca  ústi ľavostranne do Zázrivky.

Potok pramení a preteká iba územím obce Zázrivá v okrese Dolný Kubín v Žilinskom kraji.

## Referencie

## Pozri aj
* Kubínska hoľa
* Oravská Magura
* Zázrivská brázda 
* Kysucká vrchovina

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Dolný Kubín
Kategória:Vodné toky v Kysuckej vrchovine
Dolinský potok (prítok Ráztok)

**Dolinský potok** je vodný tok vo východnej časti Kysuckej vrchoviny na území okresu Dolný Kubín. Je to pravostranný prítok Ráztok s dĺžkou približne 4 km a je tokom VI. rádu. Preteká územím ochranného pásma Národného parku Malá Fatra.

## Priebeh toku
Potok pramení v juhovýchodnej časti Kysuckej vrchoviny, v geomorfologickom podcelku Kysucké bradlá, na severozápadnom úbočí vrchu Pod Kýčerou (), v nadmorskej výške približne 

Od prameňa tečie prevažne južným smerom, pričom sa esovito stáča, kopírujúc údolie zovreté vrchmi Púpovček () a Pupov (). Preteká Tesnú dolinu lokalitou Flajšová, priberajúc viaceré menšie prítoky a meniac tok na juhovýchod. Prechádza do geomorfologickej časti Zázrivská brázda a miestnej časti Dolina, kde priberá ďalší pravostranný prítok. Následne sa v centre tejto miestnej časti, v nadmorskej výške cca  vlieva pravostranne do Ráztoky, prítoku rieky Zázrivka.

Potok pramení a preteká iba územím obce Zázrivá v okrese Dolný Kubín v Žilinskom kraji.

## Referencie

## Pozri aj
* Zázrivská brázda 
* Kysucká vrchovina

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Dolný Kubín
Kategória:Vodné toky v Kysuckej vrchovine
Návštevníci

**Návštevníci** môže byť:
* množné číslo slova návštevník
* vo filme:
** česko-slovenský televízny seriál z roku 1983, pozri Návštěvníci
** francúzska filmová séria, pozri Návštevníci (filmová séria)
** francúzsky film z roku 1993, pozri Návštevníci (film z roku 1993)
** švédsky film z roku 1988, pozri Návštevníci (film z roku 1988)
Slovenská futbalová reprezentácia do 20 rokov

**Slovenské národné futbalové mužstvo do 20 rokov** reprezentuje Slovensko vo futbale vo vekovej kategórií do 20 rokov.

## Turnaje

### [[Majstrovstvá sveta vo futbale hráčov do 20 rokov|Majstrovstvá sveta hráčov do 20 rokov]]

## Pozri aj
* Slovenské národné futbalové mužstvo
* Slovenské národné futbalové mužstvo do 21 rokov
* Slovenské národné futbalové mužstvo do 19 rokov
* Slovenské národné futbalové mužstvo do 18 rokov
* Slovenské národné futbalové mužstvo do 17 rokov
* Slovenské národné futbalové mužstvo do 16 rokov
* Česko-slovenské národné futbalové mužstvo do 21 rokov

## Referencie

## Externé odkazy
* Slovenský futbalový zväz

## Zdroj

Kategória:Slovenské národné futbalové mužstvo
Kategória:Slovenské národné družstvá
Club León

**Club León** je mexický profesionálny futbalový klub, ktorý sídli v meste León. Tím pôsobí v najvyššej národnej klubovej súťaži Liga MX. Klub bol založený v roku 1944 a svoje domáce zápasy hrávajú na Estadio León s kapacitou 27 423 miest.

## História klubu
Klub bol založený v roku 1944, keď sa Selección de Guanajuato zlúčilo s časťou tímu Unión de Curtidores a vznikol klub Unión-León. Neskôr sa klub premenoval na Club León. Tím bol zo začiatku tvorený argentínskymi hráčmi.

Boli súčasťou druhej sezóny Ligy Mayor (súčasná Liga MX) v sezóne 1944/45. O tri sezóny neskôr sa už klub tešil z prvého titulu v mexickej lige.

Club León bolo niekoľko sezón aj súčasťou druhej mexickej ligy. Naposledy v sezóne 2011/12. Na konte majú osem mexických titulov. Päťkrát vyhrali mexický pohár a v roku 2023 sa tešili z triumfu na Pohári majstrov CONCACAF.

Víťazstvo v Pohári majstrov CONCACAF ich dostalo na Majstrovstvá klubov FIFA 2025. Ich účasť je však ohrozená. Majiteľ klubu okrem Clubu León vlastní aj ďalší mexický klub CF Pachuca čo je ďalším účastníkom rozšírených MS klubov.

## Úspechy klubu

*  **[[Liga MX|Primera División / Liga MX]] (8x)**
** **Víťaz:** 1947–48, 1948–49, 1951–52, 1955–56, 1991–92, Apertura 2013, Clausura 2014, Guardianes 2020
*  **[[Ascenso MXMX]] (5x)**
** **Víťaz:** 1989–90, Verano 2003, Clausura 2004, Clausura 2008, Clausura 2012
*  **[[Copa MX|Copa México / Copa MX]] (5x)**
** **Víťaz:** 1948–49, 1957–58, 1966–67, 1970–71, 1971–72
*  **[[Campeón de Campeones]] (5x)**
** **Víťaz:** 1948, 1949, 1956, 1971, 1972
* **[[Pohár majstrov CONCACAF]]**
** **Víťaz:** 2023
*  **[[Leagues Cup]]**
** **Víťaz**: 2021

## Káder mužstva
**Súčasná zostava:**

 

## Referencie

## Externé odkazy
* Oficiálna stránka

## Zdroj

Kategória:Mexické futbalové kluby
Kategória:Futbalové kluby založené v 1944
Hliva buková

**Hliva buková** (lat. *Pleurotus pulmonarius*) je jedlá drevokazná huba z čeľade hlivovité (lat. *Pleurotaceae*). 

Zhruba do konca 60. rokov 20. storočia sa táto huba bežne považovala za súčasť (spravidla varietu alebo formu) druhu hliva ustricová (*Pleurotus ostreatus*).

Klobúky sú sploštené, majú ustricovitý nepravidelný tvar a šírku 2 až 10 cm. Povrch klobúka je hladký a má bielu až hnedastú farbu. Lupene sú husté a prechádzajú na hlúbik. Hlúbik je krátky, vysoký do 4 cm. Rastie v trsoch na živom aj mŕtvom listnatom dreve (hlavne buk, dub, vŕba
) od leta do jesene. Vyskytuje sa hlavne v severnej časti Európy a v Severnej Amerike. 

Podobá sa na ostatné druhy rodu hliva, hlavne hlivu ustricovú a podobne sa dá pestovať v domácich podmienkach.

## Referencie

## Iné projekty

Kategória:Hlivovité
Kategória:Jedlé huby
Kategória:Drevokazné huby
Botafogo de Futebol e Regatas

**Botafogo de Futebol e Regatas** je brazílsky profesionálny futbalový klub, ktorý sídli v meste Rio de Janeiro. Tím pôsobí v najvyššej národnej klubovej súťaži Campeonato Brasileiro Série A. Klub bol založený v roku 1904 a svoje domáce zápasy hráva na Estádio Olimpico Nilton Santos s kapacitou 46 831 miest.

## História klubu
Klub bol založený 12. augusta 1904. Klub dostal názov Botafogo. Klubové farby boli čiernobiele ako farby Juventusu, tímu Itamara Tavaresa, jedného zo zakladateľov klubu. Botafogo sa čoskoro stalo jedným z najsilnejších futbalových tímov v Riu de Janeiro. V rokoch 1907 až 1912 sa trikrát tešili z titulu v štátnej lige.

V roku 1968 vyhrali Série A a stali sa prvým klubom z Ria de Janeira, ktorý vyhral brazílsku ligu.

Botafogo však malo aj zlé obdobia. Párkrát sa ocitli aj v druhej brazílskej lige. Naposledy boli v Campeonato Brasileiro Série B v sezóne 2021.

V roku 2024 sa Botafogo tešilo z premiérového titulu v Copa Libertadores a to iba tri roky od návratu do prvej ligy. Víťazstvom v Copa Libertadores sa dostali na Majstrovstvá klubov FIFA 2025.

## Úspechy klubu

*  **[[Campeonato Brasileiro Série A]] (2x)**
** **Víťaz**: 1968, 1995
*  **[[Campeonato Brasileiro Série B]] (2x)**
** **Víťaz**: 2015, 2021
* **[[Campeonato Carioca]] (21x)**
** **Víťaz:** 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989, 1990, 1997, 2006, 2010, 2013, 2018
* **[[Copa Libertadores]]**
** **Víťaz**: 2024
* **[[Copa Sudamericana]]**
** **Víťaz**: 1993

## Káder mužstva
**Súčasná zostava:**

 

## Externé odkazy
* Oficiálna stránka

## Zdroj

Kategória:Brazílske futbalové kluby
Kategória:Futbalové kluby založené v 1904
Turistická značkovaná trasa číslo 8117

**Turistická značkovaná trasa číslo 8117** je krátka žltá trasa v Bielych Karpatoch, ktorá spája obec Chocholná-Velčice s Cestou hrdinov SNP. Dĺžka trasy je 8,5 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Externé odkazy
* Trasa na turistickej mape

8117
8117
Saint-Exupéry (film)

***Saint-Exupéry*** () je francúzsko-belgický film z roku 2024, ktorý režíroval Pablo Agüero. Je to dobrodružná dráma inšpirovaná skutočnou udalosťou životopisu spisovateľa a letca Antoine de Saint-Exupéryho.

## Dej
V roku 1930 bol tridsaťročný Antoine de Saint-Exupéry pilotom Aéropostale v Argentíne. Keď jeho najlepší priateľ a dobrý pilot Aéropostale Henri Guillaumet, zmizne v pohorí Ánd, Saint-Exupéry sa rozhodne ho ísť hľadať. Toto nemožné pátranie ho núti prekonávať sám seba, vďaka čomu je jeho najväčšou silou schopnosť snívať.

## Herci a postavy
* Louis GarrelAntoine de Saint-Exupéry
* Vincent CasselHenri Guillaumet
* Diane KrugerNoëlle Guillaumet
* Benoît Magimelhlas
* Yseultspeváčka
* Gabin MalherbeJuan Gualberto
* Blanche RedoulouxEdda
* Mario DragunskyNacho
* Daniel MelingoSeñor Monsalvez

## Fakty a zaujímavosti
* Režisér sa snažil dať filmu veľmi jednoduchý, takmer rustikálny vzhľad. Natáčalo sa prerušovane dva roky v Andách a v Patagónii, v zime a v lete iba za súmraku a východu slnka. Natáčanie prebiehalo aj vo Francúzsku (štúdiá v Bry, Korzika, juh Francúzska) a v New Yorku.
* Aby sa Louis Garrel pripravil na svoju rolu, ponoril sa do Saint-Exupéryho cestovateľských príbehov ako *Le Vol de Nuit.*
* Filmové dielo sa zameriava iba na konkrétny týždeň v živote spisovateľa.
*Dielo si predkúpili Canal+ a Ciné+, a bol distribuovaný spoločnosťou StudioCanal.
* V rámci Francúzka videlo film v kinách od premiéry 189 937 divákov.

## Referencie

## Externé odkazy
* ''Saint-Exupéry'' v Pathé 
* 
* 
* 
* 

Kategória:Filmy podľa názvu
Kategória:Filmy z 2024
Kategória:Francúzske filmové drámy
Kategória:Francúzske dobrodružné filmy
Kategória:Francúzske filmy inšpirované skutočnou udalosťou
Kategória:Francúzske biografické filmy
Augusta Herényiová

**Augusta Herényiová** alebo **Augusta Herényiová-Starostová** (* 6. máj 1930, Bratislava – † 11. november 2024) bola slovenská baletná tanečnica, sólistka Baletu Slovenského národného divadla a prvá slovenská primabalerína.

## Životopis
Narodila sa 6. mája 1930 v Bratislave. Absolvovala školu Elly Fuchsovej-Lehotskej, stala sa jednou z prvých slovenských sólistiek. Od roku 1947 pôsobila v Slovenskom národnom divadle. Od roku 1950 bola sólistka a od roku 1977 bola baletnou majsterkou a asistentkou choreografa. V SND pôsobila do roku 1982, v rokoch 1982 až 1984 pedagogicky pôsobila v Nemeckej spolkovej republike. Medzi postavami, ktoré stvárnila patrila Odetta-Odília v *[[Labutie jazero|Labuťom jazere]]*, Popoluška či Giselle. Účinkovala tiež v televíznych inscenáciách. Vo veku 80 rokov účinkovala v balete *Štyri ročné obdobia* od Jamesa Kudelku.

Augusta Herényiová zomrela 11. novembra 2024. Deň po jej úmrtí ju STVR pripomenula vysielaním dokumentu zo série *Senior klub*. Jej manželom bol Milan Herényi.

## Ocenenia
* Za vynikajúcu prácu (1960)
* Zaslúžilá umelkyňa (1966)
* Ceny Literárneho fondu za celoživotné dielo (1995)
* Pribinov kríž I. triedy (2015)

## Referencie

Kategória:Osobnosti z Bratislavy
Kategória:Slovenské baletky
Kategória:Taneční pedagógovia
Kategória:Primabaleríny
Kategória:Sólisti Baletu Slovenského národného divadla
Kategória:Laureáti Pribinovho kríža I. triedy
Trenčianska župa (Česko-Slovensko)

**Trenčianska župa** bola župa v Česko-Slovensku, vytvorená z uhorskej Trenčianskej župy. Existovala v rokoch 1918 – 1922, mala rozlohu 4&nbsp;457 km² a jej správnym centrom bol Trenčín.

## Historický vývoj
Po vyhlásení Martinskej deklarácie dňa 30. októbra 1918, ktorou sa Slovensko vyčlenilo z Uhorska a pričlenilo k novo vzniknutému Česko-Slovensku, zostalo slovenské územie dočasne rozdelené na administratívne celky vytvorené Uhorskom. Jedným z týchto celkov bola Trenčianska župa, ktorá vznikla z pôvodnej uhorskej Trenčianskej župy. V čele župy stál vládou menovaný župan, ktorý disponoval všetkými právomocami, zatiaľ čo samosprávna funkcia župy bola potlačená.

Sídlo župy sa nachádzalo v Trenčíne a župa existovala do 31. decembra 1922. K 1. januáru 1923 bolo na Slovensku vytvorené nové župné zriadenie, ktoré bolo pôvodne plánované pre celé Česko-Slovensko, no realizované bolo iba na Slovensku. Územie sa stalo súčasťou Považskej župy.

## Geografia
Trenčianska župa sa nachádzala na severozápadnom Slovensku, v okolí rieky Váh. Na východe hraničila s Oravskou župou, na juhovýchode a juhu s Turčianskou a Nitrianskou župou a na severozápade s Moravou.

## Administratívne členenie
V roku 1919 sa Trenčianska župa členila na deväť slúžnovských okresov (Bánovce, Čadca, Ilava, Kysucké Nové Mesto, Považská Bystrica, Púchov, Trenčín, Veľká Bytča a Žilina) a dve mestá so zriadeným magistrátom (Trenčín a Žilina), ktoré boli na úrovni okresov.

## Referencie


## Pozri aj
* Trenčianska župa (Uhorsko)

## Zdroj
* 

Kategória:Župy v Česko-Slovensku
Klietka

**Klietka** môže byť:

* uzavretý zamrežovaný alebo podobne ohradený priestor určený primárne na chov zvierat, pozri klietka (objekt)
* vo filme:
** kanadsko-britský film z roku 2004, pozri Klietka (film z roku 2004)
** americký film z roku 2020, pozri Klietka (film z roku 2020)
Domenico Battaglia

Mons. **Domenico [[kardinál]] Battaglia** (* 20. január 1963, Satriano, Taliansko) je taliansky rímskokatolícky kňaz, biskup ktorý je od roku 2020 neapolským arcibiskupom.

Pápež František ho 7. decembra 2024 vymenoval za kardinála.

## Život
Narodil sa 20. januára 1963 v meste Satriane v Taliansku. Študoval filozofiu a teológiu na Pápežskom regionálnom seminári San Pio X v Catanzare. Po vysvätení za kňaza 6. februára 1988 bol rektorom Arcibiskupského prípravného seminára v Catanzare a v rokoch 1989 až 1992 členom Diecéznej komisie pre spravodlivosť a pokoj, správcom farnosti v Sant'Elia, farárom v Madonna del Carmine v r. Catanzaro, riaditeľ Diecézneho úradu pre misijnú spoluprácu medzi cirkvami a farár v Satriano v rokoch 1992 až 1999. Bol spolupracovníkom svätyne Santa Maria delle Grazie v Torre di Ruggiero, spolupracovníkom farnosti v Montepaone Lido a správcom farnosti Santa Maria di Altavilla v Satriane.

V roku 1992 sa stal prezidentom Centra solidarity v Calabrese, ktoré podporuje snahy o vyliečenie sa z drogovej závislosti a je spojené s Talianskou federáciou terapeutických komunít (taliansky *Federazione italiana delle comunità terapeutiche* alebo *FICT*). V rokoch 2000 až 2006 bol viceprezidentom Nadácie Bethany, neziskovej organizácie, ktorá prevádzkuje rehabilitačné centrá a rezidenčné zdravotnícke zariadenia v provinciách Catanzaro a Vibo Valentia. V rokoch 2006 až 2015 bol národným prezidentom FICT.

### Biskup
Pápež František ho 24. júna 2016 menoval biskupom Cerreto Sannita-Telese-Sant'Agata de 'Goti. Bol prvým kňazom diecézy, ktorý sa stal biskupom od roku 1960. Biskupské vysvätenie prijal 3. septembra od arcibiskupa Vincenza Bertolona a bol inštalovaný 2. októbra. Za svoje biskupské motto si zvolil „Confide Surge Vocat Te“ (Vezmi srdce, vstaň, on volá) z Marka 10:49. Keď bol biskupom, pokračoval vo svojej práci „pouličného kňaza“, čo mu vynieslo prívlastok „Bergoglio z juhu“.

### Arcibiskup
Pápež František ho 12. decembra 2020 vymenoval za neapolského arcibiskupa. Jeho inštalácia bola 2. februára 2021.

### Kardinál
Dňa 4. novembra 2024 pápež František oznámil, že 7. decembra 2024 plánuje vymenovať Battaglia za kardinála.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Arcibiskupi Neapolskej arcidiecézy
Kategória:Talianski kardináli
SE Palmeiras

**Sociedade Esportiva Palmeiras** je brazílsky profesionálny futbalový klub, ktorý sídli v meste São Paulo. Tím pôsobí v najvyššej brazílskej klubovej súťaži Campeonato Brasileiro Série A. Palmeiras súťaží aj v štátnej lige Campeonato Paulista. Klub bol založený v roku 1914 a svoje domáce zápasy hráva na Allianz Parque s kapacitiz 43 713 miest. 

## História klubu
Na začiatku 20. storočia sa niekoľko mladých Talianov rozhodlo založiť klub, ktorého hlavným cieľom bolo vytvoriť futbalový tím reprezentujúci taliansku komunitu a čeliť veľkým menám futbalovej elity São Paula. Po niekoľkých stretnutiach sa 46 zainteresovaných jednotlivcov (vedených Luigim Marzom a Luigim Cervom) zhromaždilo v miestnosti Alhambra na dnešnej Rua do Riachuelo a 26. augusta 1914 založili športový klub pre všetkých Talianov-Brazílčanov s názvom „Palestra Italia“.

O dva roky neskôr vstúpilo mužstvo do hlavnej mestskej športovej ligy a odohralo svoj prvý oficiálny majstrovský zápas. V roku 1920 sa prvýkrát stali šampiónmi štátnej ligy.

V roku 1942 počas druhej svetovej vojny vydala vláda prezidenta Getúlia Vargasa dekrét zakazujúci akejkoľvek organizácii používať názvy súvisiace s mocnosťami Osi (Nemecko, Taliansko a Japonsko). Palestra Italia bola prinútená zmeniť svoj názov a stala sa Palestra São Paulo. Ešte v tom roku sa však klub opäť premenoval a dostal súčasný názov Palmeiras.

Palmeiras patrí medzi najúspešnejšie brazílske kluby. Na konte má 12 brazílskych titulov. Trikrát sa tešili z víťazstva v Copa Libertadores. V štátnej lige Paulista sa 26-krát stali víťazmi.

## Úspechy klubu
*  **[[Campeonato Brasileiro Série A]] (12x)**
** **Víťaz:** 1960, 1967, 1967, 1969, 1972, 1973, 1993, 1994, 2016, 2018, 2022, 2023
*  **[[Copa de Brasil]] (4x)**
** **Víťaz:** 1998, 2012, 2015, 2020
*  **[[Supercopa de Brasil]]**
** **Víťaz:** 2023
*  **[[Campeonato Brasileiro Série B]] (2x)**
** **Víťaz:** 2003, 2013
* **[[Campeonato Paulista]] (26x)**
** **Víťaz:** 1920, 1926, 1927, 1932, 1933, 1934, 1936, 1940, 1942, 1944, 1947, 1950, 1959, 1963, 1966, 1972, 1974, 1976, 1993, 1994, 1996, 2008, 2020, 2022, 2023, 2024
* **[[Copa Libertadores]]**
** **Víťaz**: 1999, 2020, 2021
* **[[Copa Sudamericana]]**
** **Víťaz:** 2022

## Káder mužstva
**Súčasná zostava:**

 

## Externé odkazy
* Oficiálna stránka

## Zdroj

Kategória:Brazílske futbalové kluby
Kategória:Šport v São Paulo
Kategória:Futbalové kluby založené v 1914
GoTV

náhľad|Bývalé logo GoTV (2002-2007)
**GoTV** (štylizované ako **gotv**) bola hudobná televízna stanica so sídlom vo Viedni. Stanica bola spustená 1. októbra 2002 a zameriavala sa najmä na divákov v Rakúsku. Naladiť ju bolo možné v celej strednej a západnej Európe. Dňa 18. mája 2022 vlastníci GoTV potvrdili, že stanica zanikne 1. júna 2022. Posledný odvysielaný hudobný videoklip na stanici bol ku skladbe „One More Time“ od skupiny Daft Punk.

## Relácie
### Relácie pred vypnutím
* *At home*
* *Hosted by*
* *Homemade*
* *Play it again*
* *Clubnight*
* *Hardplay*
* *Neu auf go tv*
* *[[FM4]] charts*
* *Go tv charts*

### Bývalé relácie
* *Austrian charts*
* *Austrian indie chart*
* *Austrian long-play chart*
* *Austrian singles chart*
* *US ranking*
* *UK ranking*
* *Euro ranking*
* *German ranking*
* *Vote*
* *[[Nokia]] music store top 10*
* *Box*
* *Too early*
* *Early enough*
* *Made in Europe*

## Dostupnosť
* Rakúsko – UPC Austria, Astra 19.2°E, Astra 1N
* Nemecko – Astra 19.2°E
* Švajčiarsko – Cablecom (nemecky hovoriaci región), Astra 19.2°E

## Referencie

## Zdroj

Kategória:Hudobné televízne stanice
Kategória:Televízne stanice v Rakúsku
Minčolský potok

**Minčolský potok** je vodný tok v Oravskej Magure a Kysuckej vrchovine na území okresu Dolný Kubín. Je to ľavostranný prítok Zázrivky s dĺžkou približne 2,7 km a je tokom V. rádu. Preteká územím ochranného pásma Národného parku Malá Fatra.

## Priebeh toku
Potok pramení na západnom okraji Oravskej Magury, v geomorfologickom podcelku Paráč, na juhozápadnom úbočí Bzinskej hole (), v nadmorskej výške približne 

Od pramennej oblasti tečie prevažne juhozápadným smerom, pričom priberá viacero menších prítokov. Opúšťa Oravskú Maguru a pokračuje územím Kysuckej vrchoviny a podcelku Kysucké bradlá, kde priberá ľavostranný prítok zo severných svahov Minčola (). Postupne sa veľkým oblúkom stáča na severozápad, priberajúc menšie prítoky zo Bzinskej hole a Hole () a pokračuje údolím k osade Havrania, ktorá je miestnou časťou Zázrivej. Nad ňou, v nadmorskej výške cca  ústi ľavostranne do Zázrivky.

Potok pramení a preteká iba územím obce Zázrivá v okrese Dolný Kubín v Žilinskom kraji.

## Referencie

## Pozri aj
* Paráč
* Oravská Magura
* Kysucká vrchovina

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Dolný Kubín
Kategória:Vodné toky v Kysuckej vrchovine
Kategória:Vodné toky v Oravskej Magure
Keramický stôl

[náhľad|Keramický stôl zo [70. roky 20. storočia|70. rokov 20. storočia]]
**Keramický**, **kachličkový** alebo **dlaždicový stôl**  ( () alebo *Kacheltisch*, ) je stôl, do ktorého vrchnej dosky sú integrované dlaždice. Tento typ nábytku sa objavuje od 17. storočia a vyvrcholil vo viktoriánskej ére a 20. storočí.

## História
V dejinách nábytkového dizajnu sa stoly s integrovanými keramickými dlaždicami prvýkrát objavujú v 17. storočí.

V 19. storočí sa dlaždicové stoly stali veľmi populárnymi a stali sa charakteristickým prvkom viktoriánskej éry. Vďaka svojmu ozdobnému dizajnu a zložitým dlaždiciam mali tieto stoly štýlový vzhľad. So začiatkom 20. storočia a nastupujúcimi hnutuami art nouveau a art déco boli dlaždicové stoly navrhnuté v modernejších, abstraktných tvaroch, ktoré sa vyznačujú vzormi vyrazenými silnými farbami.

Ako nástupca tzv. *Nierentischu* (stolíka v tvare obličky) z 50. rokov 20. storočia dosiahol kachličkový stôl vrchol svojej popularity v 60. a 70. rokoch 20. storočia. Takýto nábytok bol umiestnený v mnohých obývacích izbách, kaviarňach a reštauráciách a jeho charakteristický dizajn sa stal symbolickým v slohu gelsenkirchenského baroka.

Najneskôr na prelome tisícročí skončila fáza kachličkových stolov vďaka rozšíreniu nábytku od Ikea.

V roku 2020 boli vďaka oceneniu vintage dizajnov znovuobjavené kachličkové stoly. Dizajnéri pri tom vytvorili nové typy nábytku, v ktorých vyvinuli aj nové dizajny a niekedy ich skombinovali s retro prvkami.

## Materiály
Na začiatku sa používali drevené rámy a ručne vyrábané obklady vyrobené z keramiky. Postupom času sa pre stoly s dlaždicami zaviedlo aj používanie iných materiálov, ako napríklad mramor, sklo a porcelán.

Typické nemecké kachličkové stoly 20. storočia sú vyrobené z dubového dreva alebo z nákladových dôvodov z dreva s podobným náterom alebo (zriedkavejšie) z drevotriesky pokrytej dyhou a béžovo-hnedé dlaždice.

## V populárnej kultúre
Kachličkové stoly sú robustné, odolné a ľahko sa čistia. V roku 2018 vydal nemecký raper Finch hudobný album s názvom *Fliesentisch-Romantik*.

## Referencie

## Zdroj

Kategória:Nábytok
Maurice Binder

**Maurice Binder** (* 4. december 1918, New York – † 9. apríl 1991, Londýn) bol americký dizajnér filmových titulkov. Preslávil sa najmä na tvorbe titulkov pre viacero filmov Jamesa Bonda.

## Životopis
Binder sa narodil v New Yorku a svoju kariéru začal ako asistent umeleckého riaditeľa v umeleckom oddelení Macy. So záľubou v bizarnosti bol Binder rýchlo unavený zo sveta reklamy a marketingu a vyskúšal si film. Pracoval najprv v Universal Studios a potom pre Columbia Pictures. Prvýkrát mu v roku 1958 ponúkol prácu navrhnúť sekvenciu titulného hraného filmu režisér Stanley Donen pre jeho produkciu *Indiscreet*. Binder sa stal pravidelnou tvárou v mnohých Donenových produkciách predtým, ako sa ujal v Bondovkách. Bola to jeho práca na *The Grass Is Greener* (1960), ktorá zaujala producenta Bonda, Cubbyho Broccoliho, čím mu získal prácu v *[[James Bond: Dr. No|Dr. No]]* (1962). Poslednou bondovkou na ktorej sa Binder podieľal bol šestnásty oficiálny film *[[James Bond: Povolenie zabíjať|Povolenie zabíjať]]*. Zomrel v utorok v University College Hospital v Londýne na rakovinu pľúc.

## Filmografia

### Bondovky
* 1962: *[[James Bond: Dr. No|Dr. No]]*
* 1963: *[[James Bond: Srdečné pozdravy z Ruska|Srdečné pozdravy z Ruska]]*
* 1964: *[[James Bond: Goldfinger|Goldfinger]]*
* 1965: *[[James Bond: Thunderball|Thunderball]]*
* 1967: *[[James Bond: Žiješ len dvakrát|Žiješ len dvakrát]]*
* 1969: *[[James Bond: V tajnej službe Jej veličenstva|V tajnej službe Jej veličenstva]]*
* 1971: *[[James Bond: Diamanty sú večné|Diamanty sú večné]]*
* 1973: *[[James Bond: Žiť a nechať zomrieť|Žiť a nechať zomrieť]]*
* 1974: *[[James Bond: Muž so zlatou zbraňou|Muž so zlatou zbraňou]]*
* 1977: *[[James Bond: Špión, ktorý ma miloval|Špión, ktorý ma miloval]]*
* 1979: *[[James Bond: Moonraker|Moonraker]]*
* 1981: *[[James Bond: Len pre tvoje oči|Len pre tvoje oči]]*
* 1983: *[[James Bond: Chobotnička|Chobotnička]]*
* 1985: *[[James Bond: Vyhliadka na smrť|Vyhliadka na smrť]]*
* 1987: *[[James Bond: Dych života|Dych života]]*
* 1989: *[[James Bond: Povolenie zabíjať|Povolenie zabíjať]]*

### Ostatné
* 1963: *Charade*
* 1968: *Barbarella*
* 1974: *Gold*
* 1979: *Dracula*
* 1986: *Max mon amour*

## Referencie

## Externé odkazy
* Art of the Title
* 

Kategória:Fotografi USA
Kategória:Osobnosti z New Yorku
Kategória:Úmrtia na rakovinu pľúc
Adolf Eugen Fick

**Adolf Eugen Fick** (* 3. september 1829, Kassel, Nemecko – † 21. august 1901, Blankenberge, Belgicko) bol nemecký fyziológ, ktorý je známy vďaka dvom Fickovým zákonom popisujúcich difúziu, ktoré publikoval ako 26-ročný v roku 1855. Dnes je považovaný za zakladateľa presnej a experimentálnej fyziológie.

## Vzdelanie a akademická kariéra
Fick sa v detstve zaujímal predovšetkým o matematiku, na radu jeho brata však šiel študovať medicínu, kde si zapisoval predmety z analytickej mechaniky, t. j. z matematiky. Študoval v Berlíne a v Marburgu.

Titul doktora medicíny (M.D.) získal v roku 1851 v Marburgu. V nasledujúcom roku 1852 sa stal súkromným docentom vo Švajčiarsku v Zürichu na Anatomickom inštitúte Univerzity v Zürichu.

Profesúru získal v roku 1868 v odbore fyziológia a pracoval vtedy na Univerzite vo Würzburgu v Nemecku.

## Referencie

## Pozri aj
* Fickove zákony
* difúzia
* fyziológia
* membrána

## Iné projekty

Kategória:Osobnosti z Kasselu
Kategória:Nemeckí fyziológovia
Kategória:Členovia Kráľovskej švédskej akadémie vied
Kategória:Vyučujúci na Univerzite v Zürichu
Nestacionárna difúzia

[náhľad|Nestacionárna difúzia. Po odstránení prepážky, začnú farebné častice fialového roztoku prenikať zľava doprava do čistého rozpúšťadla a koncentrácie fialovej látky v oboch priestoroch sa v priebehu častu vyrovnajú. Odstránením prepážky medzi fialovým roztokom a čistým rozpúšťadlom sa vytvorí ostré koncentračné rozhranie, ktoré sa v priebehu difúzie rozplýva. Experimentálna technika, ktorá meria koncentráciu fialovej látky v rôznych častiach obdĺžnika a rôznych časových momentoch, sa nazýva [technika voľnej difúzie a používa sa na stanovenie hodnoty difúzneho koeficientu fialovej látky.]]
**Nestacionárna difúzia** je proces, pri ktorom sa koncentrácia difundujúcej látky mení v čase aj priestore. Tento typ difúzie sa odohráva v systémoch, ktoré ešte nedosiahli rovnovážny stav, a typicky ho popisuje druhý Fickov zákon difúzie. Pri nestacionárnej difúzii je koncentrácia látky funkciou času aj priestoru c_i = c_i (x,t), v druhom Fickovom zákone sa preto vyskytuje derivácia koncentrácie podľa času t aj priestoru x:

{\partial c_i \over\partial t} = D_i{\partial^2 c_i \over\partial x^2}

Naopak v prvom Fickovom zákone je len derivácia koncentrácie podľa priestoru x:

J_i = -D_i{\partial c_i \over\partial x}

Nestacionárnu difúziu je možné pozorovať, keď sa prudko prepoja dva roztoky z rozličnou koncentráciou danej látky.

## Referencie

## Pozri aj
* metóda voľnej difúzie
* Fickove zákony
* stacionárna difúzia

Kategória:Difúzia
Stacionárna difúzia

náhľad|Difúzna cela na meranie stacionárnej difúzie
**Stacionárna difúzia** označuje stav, keď proces difúzie dosiahne dynamickú rovnováhu, pričom tok difúzie zostáva časovo konštantný a nemení sa v priebehu času. Tento jav je typicky spojený so stabilným koncentračným gradientom a rovnomerným tokom častíc cez médium.

Na merania stacionárnej difúzie sa využíva difúzna cela. Na dne difúznej cely je pevná látka, nad ktorou je nasýtený roztok tejto látky. Na hornej strane difúznej cely je udržiadaná nulová koncentrácia danej látky omývaním prúdom čistého rozpúšťadla.

## Referencie

## Pozri aj
* Prvý Fickov zákon
* Difúzna cela

Kategória:Difúzia
Jazyčník (rod)

**Jazyčník** () je rod rastlín, ktorý zastupuje trváce byliny z čeľade astrovité (*Asteraceae*). Rodový názov pochádza z latinského slova *ligula* – malý jazyk. Taxonomicky je tento rod súčasťou tribusu *[[Senecioneae]]* v podčeľadi astrovaté (*Asteroideae*).

## Opis
Rod jazyčník zastupujú statné, trváce byliny s krátkym podzemkom. Byľ je dutá, priama, spravidla jednoduchá, holá alebo pavučinato vlnatá, vysoká až 200 cm.

Listy sú striedavé, čepeľ je celistvá, celistvookrajová alebo zúbkatá, žilnatina je dlaňovitá alebo perovitá. Prízemné listy sú dlho stopkaté, byľové listy sú podobné prízemným, smerom nahor sa zmenšujúce, stopkaté alebo sediace.

Kvetné úbory sú zložené z vonkajších jazykovitých a vnútorných rúrkovitých kvetov. Samičie jazykovité kvety sú menej početné (do 12) a lúče sú na vrchole s niekoľkými zubmi. Vnútorné rúrkovité kvety sú obojpohlavné, početné, s päťcípou korunou. Kvety sú žlté, zlatožlté alebo hnedožlté. Tyčiniek je päť, nitky sú v hornej časti zhrubnuté a holé. Zákrov je valcovitý, dvojradový, zákrovné listene sú kopijovité alebo podlhovasté, na okraji zelenkasté alebo červenkasté. Krátkostopkaté úbory sú usporiadané v metline alebo v strapcovitom vrcholovom súkvetí.

Plodmi sú valcovité alebo podlhovasté nažky, ktoré sú pozdĺžne rebrovité, žltohnedé až hnedé a holé. Na vrchole sú opatrené jednoradovým chocholcom s jednoduchými chlpovými lúčmi.

## Rozšírenie
Areál rozšírenia rodu jazyčník zahŕňa mierne a subarktické oblasti Eurázie až po severnú Indiu a Čínu.

## Druhy na Slovensku
V prirodzenom prostredí z rodu jazyčník na Slovensku rastú tieto súčasné druhy:
*jazyčník sibírsky (*Ligularia sibirica*) 
*jazyčník sivý (*Ligularia carpathica*)
*jazyčník veľkoúborový (*Ligularia dentata*) – iba pestovaný.

## Zoznam druhov
V rámci rodu eviduje databáza semenných rastlín POWO tieto súčasné druhy a krížence:

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Petrovský potok (prítok Zázrivky)

**Petrovský potok** je vodný tok v Kysuckej vrchovine na území okresu Dolný Kubín. Je to pravostranný prítok Zázrivky s dĺžkou približne 4,2 km a je tokom V. rádu. Preteká územím ochranného pásma Národného parku Malá Fatra.

## Priebeh toku
Potok pramení v južnej časti Kysuckej vrchoviny, v geomorfologickom podcelku Kysucké bradlá a jeho časti Zázrivská brázda, neďaleko horského prechodu Rovná hora, v nadmorskej výške približne 

Od pramennej oblasti tečie najskôr severným smerom, postupne sa však stáča na severovýchod, pričom priberá niekoľko menších prítokov. V blízkosti cesty II/583 už pokračuje východným smerom, kopírujúc komunikáciu, vedúcu údolím. V osade Petrová priberá dvojicu najvýznamnejších prítokov, pravostranný Smieškov a následne i Žiakov potok, neskôr však už len menšie prítoky. Na okraji centrálnej časti Zázrivej sa v nadmorskej výške cca  vlieva pravostranne do Zázrivky.

Potok pramení a preteká iba územím obce Zázrivá v okrese Dolný Kubín v Žilinskom kraji.

## Referencie

## Pozri aj
* Kysucké bradlá 
* Zázrivská brázda
* Kysucká vrchovina

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Dolný Kubín
Kategória:Vodné toky v Kysuckej vrchovine
Wydad AC

**Wydad Athletic Club** vo svete známy aj ako **Wydad Casablanca** je marocký profesionálny futbalový klub, ktorý sídli v meste Casablanca. Tím pôsobí v najvyššej národnej klubovej súťaži Botola. Klub bol založený v roku 1937 a svoje domáce zápasy hráva na štadióne Mohammeda V. s kapacitou 45 891 miest.

## História klubu
Pôvod založenia Wydad Athletic Club bol na odpor proti kolonializmu, ktoré nastolili francúzske úrady počas Francúzskeho Maroka, keďže pred nezávislosťou Maroka bol prístav Casablanca obklopený veľkým množstvom bazénov, ktoré boli venované len klubom a športovým zväzom a Európania boli tí, ktorí na to mohli dohliadať.

Myšlienka založenia Wydad Athletic Club nebola taká jednoduchá, ako by sa dalo predstaviť, pretože všetci členovia pôvodného jadra, vrátane Hajj Mohamed Benjelloun Touimi a Hajj Dr. Abdellatif Benjelloun Touimi, trpeli neustálym odmietaním a neústupčivosťou francúzskych úradov. k myšlienke založenia „plného marockého klubu“, čo ich primälo uchýliť sa k francúzsko-marockej asociácii, aby zmenili záležitosti súvisiace s registráciou názvu klubu, po ktorom vtedajší generálny rezident v Maroku Maurice Nogues osobne intervenoval, aby umožnil založenie Wydad Athletic Club, avšak so špecifickými podmienkami. Klub tak oficiálne vznikol 8. mája 1937.

V sezóne 1947/48 sa Wydad AC tešil z prvého titulu v marockej lige. Po nezávislosti Maroka boli súčasťou prvej sezóny marockej ligy pod hlavičkou marockej futbalovej asociácie a stali sa aj šampiónmi v tej sezóne. Celkovo je Wydad najúspešnejším marockým klubom. Na konte majú 22 titulov. Okrem toho majú aj osem marockých pohárov. Taktiež sa tešili aj v africkej Lige majstrov kde sa tešili z troch titulov.

## Rivalita
Najväčšiu rivalitu má Wydad so svojim mestským rivalom Raja CA. Zápasy sa hrajú na štadióne Mohammeda V. kde je často zúrivý a pulzujúci dav, má rozsiahle celoštátne mediálne pokrytie a je predmetom diskusií niekoľko dní pred zápasom a po ňom medzi fanúšikmi oboch klubov, či už na uliciach, školách alebo na pracovisko.

## Úspechy klubu
*  **[[Botola]] (22x)**
** **Víťaz:** 1947–48, 1948–49, 1949–50, 1950–51, 1954–55, 1956–57, 1965–66, 1968–69, 1975–76, 1976–77, 1977–78, 1985–86, 1989–90, 1990–91, 1992–93, 2005–06, 2009–10, 2014–15, 2016–17, 2018–19, 2020–21, 2021–22
*  **[[Marocký trónny pohár]] (9x)**
** **Víťaz:** 1970, 1978, 1979, 1981, 1989, 1994, 1997, 1998, 2001
* **[[Liga majstrov CAF]] (3x)**
** **Víťaz:** 1992, 2017, 2021–22
* **[[Superpohá CAF]]**
** **Víťaz:** 2018
* **[[Africký pohár víťazov pohárov]]**
** **Víťaz**: 2002

## Káder mužstva
**Súčasná zostava:**

 

## Referencie

## Externé odkazy
* Oficiálna stránka

## Zdroj

Kategória:Marocké futbalové kluby
Kategória:Futbalové kluby založené v 1937